b'\n_START_ARTICLE_\nPaulette Goddard\n_START_SECTION_\nMlade godine\n_START_PARAGRAPH_\nPaulette Goddard se rodila kao jedino dijete Josepha Russella Levya, \xc5\xbdidova, i Alte Mae Goddard, anglikanske kr\xc5\xa1\xc4\x87anke. Izvori o godini njenog ro\xc4\x91enja variraju \xe2\x80\x93 po jednima se rodila 1905., a po drugima 1910. ili 1911. Kao tinejd\xc5\xbeerka je postala manekenka i \xc4\x8dlanica \xe2\x80\x9cZiegfeld Follies\xe2\x80\x9d, serije elaboriranih kazali\xc5\xa1nih produkcija na Broadwayu. Poha\xc4\x91ala je Washington Irving srednju \xc5\xa1kolu na Manhattanu. Udala se za broadvejskog scenarista Edgara Jamesa 1927., sa samo 17 godina, ali se od njega rastala 3 godine kasnije. 1929. je oti\xc5\xa1la u Hollywood te je potpisala ugovor sa Hal Roach studijem \xe2\x80\x93 dobila je male uloge u filmovima u kojima su zvijezde bili Stanlio i Olio, me\xc4\x91u kojima je bila i komedija "Spakiraj svoje nevolje".\n_START_SECTION_\nKarijera\n_START_PARAGRAPH_\n1932. je upoznala Charlieja Chaplina te zapo\xc4\x8dela dugogodi\xc5\xa1nju vezu s njim, a on joj je dao uloge u svojim filmovima. Navodno su se vjen\xc4\x8dali u Kini. 1936. su zajedno nastupili u hvaljenoj klasi\xc4\x8dnoj komediji \xe2\x80\x9cModerna vremena\xe2\x80\x9d, a 4 godine kasnije u satiri \xe2\x80\x9cVeliki diktator\xe2\x80\x9d. Od njega se razvela 1942. Osim suradnje sa Chaplinom, nastupila je u komediji \xe2\x80\x9c\xc5\xbdene\xe2\x80\x9d. 1939. je bila jedna od glavnih favoritkinja za ulogu Scarlett O\xe2\x80\x99Hare u filmu \xe2\x80\x9cZameo ih vjetar\xe2\x80\x9d, ali je izgubila od konkurentkinje Vivien Leigh. Za sporednu ulogu u filmu \xe2\x80\x9cSo Proudly We Hail!\xe2\x80\x9d iz 1943. je nominirana za Oscara. Ipak, njena karijera je po\xc4\x8dela blijediti pred kraj 1940-ima. 1954. je snimila svoj predzadnji film, \xe2\x80\x9cA Stranger Came Home\xe2\x80\x9d. 10 godina kasnije je snimila svoj zadnji, \xe2\x80\x9cTime of Indifference\xe2\x80\x9d, s kojim nije uspjela revitalizirati karijeru._NEWLINE_Bila je poznata po svojoj ljepoti te se, osim za Jamesa i Chaplina, udala i za glumca Burgessa Mereditha 1944., ali su se rastali 1949. \xc4\x8cetvrti put se udala za Ericha Mariju Remarque 1958. sve do 1970. Dobila je rak dojke te joj je doctor na operaciji morao odstarniti nekoliko rebara. Nakon oporavka se je preselila u \xc5\xa0vicarsku gdje je preminula prije svojeg 80. ro\xc4\x91endana. Nije imala djece.'